钦定古今图书集成/理学汇编/学行典/第216卷 > 叶春荣
## 钦定古今图书集成/理学汇编/学行典/第216卷 > 叶春荣

按《弋阳县志》：“叶春荣，字我辰，玉亭乡人。有至性，年甫
弱冠，丧父三年，孺子泣不绝声。因病目，遂弃举业，朝
夕事母。会母得危疾，荣亦传染，力疾奉汤药，劳苦备
至，未尝少休，吁天请以身代。无何母不起，抱母大呼，
一恸遂绝。闾里闻之，无不堕泪。具以事闻，邑侯匾以
旌之曰‘孝友流芳’。”